शिंदे सरकार ने साईं मंदिर की सुरक्षा में CISF लगाई, मंदिर प्रशासन नाराज
Shirdi Sai Baba Temple to remain closed from May 1 due to deployment of CISF - शिरडी का साईं बाबा मंदिर 1 मई से बंद रहेगा। मंदिर में CISF की तैनाती की गई है, जिसका ग्रामीण और मंदिर प्रशासन विरोध कर रहा है। उन्होंने बुधवार को मीटिंग करके 1 मई से मंदिर के अनिश्चितकालिन बंद का ऐलान किया है।
शिर्डी शहर 1 मई से बंद रहेगा। दरअसल, शिंदे सरकार ने शिर्डी के साईं बाबा मंदिर की सुरक्षा में CISF की तैनाती की है। इससे मंदिर प्रशासन नाराज है। उसका कहना है- मंदिर की सुरक्षा CISF के हाथ में आने से श्रद्धालुओं को परेशानी होगी।
लिहाजा मंदिर प्रशासन और स्थानीय लोगों ने बुधवार को मीटिंग करके 1 मई से शहर को बेमियादी बंद करने का ऐलान किया है। बता दें कि 2018 में CISF ने शिर्डी एयरपोर्ट की सुरक्षा का भी जिम्मा संभाला था।
साईंबाबा संस्थान ट्रस्ट करता है मंदिर का मैनेजमेंट
महाराष्ट्र के अहमदनगर में एक छोटा सा शहर शिर्डी है, जहां साईं बाबा का प्रसिद्ध मंदिर है। इसका पूरा मैनेजमेंट श्री साईंबाबा संस्थान ट्रस्ट करता है। सरकार ने मंदिर की सुरक्षा के लिए CISF की तैनाती कर दी है।
ये तैनाती मेट्रो स्टेशन, एयरपोर्ट और मंदिर के आसपास सुरक्षा बढ़ाने के लिए की गई है। ऐसे में मंदिर प्रशासन और ग्रामीण CISF की तैनाती से खुश नहीं हैं। हालांकि, मंदिर के एक पुजारी ने न्यूज एजेंसी आईएएनएस को बताया कि श्री साईबाबा संस्थान ट्रस्ट का शहर बंद से कोई लेना-देना नहीं है।
अब जानिए साईं बाबा मंदिर के बारे में...
इस पोल में हिस्सा लेकर अपनी राय जरूर दें...
